Ерих Кестнер
Малка математическа задача

Превод от немски: Венцеслав Константинов, 2009

chitanka.info

Самичък ли си, нищо не върви.

И всички се изпълват с гняв.

Създават колектив и делови

си вярват, че на път са прав.

Народът гледа много търпелив

към бъдещето с грейнал лик.

Ала промяна няма! Кой е крив?

Задача за математик:

Хиляда нули ако наредиш,

какво излиза на бял свят?

С число безкрайно да ги умножиш,

все същото е: както да въртиш,

добиваш нула в резултат.

1930

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.